Վերամիավորման կամար

**Վերամիավորման կամար** (), կամար, որը գտնվել է ԿԺԴՀ մայրաքաղաք Փհենյանում։ Այն նաև անվանվել է **«Երեք հռչակագրի կամար»**՝ ի պատիվ 1972 թվականի հուլիսի 4-ին ԿԺԴՀ-ի և Կորեայի Հանրապետության ներկայացուցիչների ստորագրած երեք հռչակագրի։

Այդ ժամանակ հրապարակվել է Հյուսիսի և Հարավի համատեղ հայտարարությունը, որը պարունակում էր վերամիավորման երեք հիմնական սկզբունքները․

* Վերամիավորումն իրականացնել ինքնուրույն, առանց երրորդ ուժերի միջամտության։
* Ապահովել ազգային միասնությունը՝ անկախ գաղափարախոսության, համոզմունքների և քաղաքական տարբեր համակարգերի տարբերություններից։
* Հայրենիքը վերամիավորել խաղաղ ճանապարհով՝ առանց զինված ուժերի միջամտության։

## Պատմություն
Կամարը տեղադրվել է Թհոնգիր պողոտայում՝ Փհենյանի հարավային մուտքի մոտ 2001 թվականին՝ միջկորեական գագաթնաժողովից մեկ տարի անց՝ ի նշանավորումն այդ համատեղ հռչակագրի։

## Նկարագրություն
[ձախից|մինի|200x200փքս|Վերամիավորման կամարի կենտրոնական դետալը, որը պատկերում է Կորեական թերակղզին և [Ջեջու նահանգ|Ջեջու, Ուլլնդո, Լիանկուր կղզիները]]
Կամարը պատկերում էր միասնական Կորեայի քարտեզը, որը պահում էին ազգային ավանդական զգեստներով կորեացի երկու կանայք։ Կորեայի քարտեզի տակ գտնվում էր կորեերեն գրություն (), որում «3» թիվը խորհրդանշում էր ստորագրված երեք հռչակագրերը։ Վերամիավորման կամարի տակով անցնում էր երթևեկության չորս գոտիներով Վերամիավորման մայրուղին, որը Փհենյանը միացնում է Ապառազմականացված գոտուն։

Հուշարձանի հիմքում պատկերված էին տարբեր մարդկանց, կազմակերպություններին և ազգերի միավորմանն ու խաղաղությանը աջակցող գրություններ։

## Ապամոնտաժում
2024 թվականի հունվարի 15-ին ԿԺԴՀ ղեկավար Կիմ Չեն Ընը ԿԺԴՀ Գերագույն ժողովրդական ժողովի 10-րդ նստաշրջանում ունեցած ելույթում անհնարին է ճանաչել Կորեայի խաղաղ վերամիավորումը և հայտարարել է, որ կամարը պետք է վերացվի։

2024 թվականի հունվարի 23-ին լրատվամիջոցներում տեղեկություն է հայտնվել, որ Վերամիավորման կամարը քանդվել է։ Այդ մասին են վկայում հրապարակված արբանյակային լուսանկարները, որոնք արվել են նույն օրը։ Միևնույն ժամանակ, հունվարի 19-ին արված նույն վայրի լուսանկարներում կամարը դեռ առկա էր։ Այսպիսով, քանդումն իրականացվել է հունվարի 19-ից 23-ն ընկած ժամանակահատվածում, սակայն դրա ստույգ ամսաթիվը հայտնի չէ։

2024 թվականի հունվարի 24-ին Հարավային Կորեայի միավորման նախարարությունը հաստատել է Վերամիավորման կամարի քանդումը։

## Պատկերասրահ

Պատկեր:REUNIFICATION_MONUMENT_PYONGYANG_DPR_KOREA_OCT_2012_(8150413808).jpg|link=Файл:REUNIFICATION_MONUMENT_PYONGYANG_DPR_KOREA_OCT_2012_(8150413808).jpg|alt=Арка с ночной подсветкой.|Կամարը՝ գիշերային լուսավորմամբ
Պատկեր:Arch_of_Reunification,_North_Korea_05.JPG|link=Файл:Arch_of_Reunification,_North_Korea_05.JPG|alt=Бронзовый рельеф у левого основания арки.|Բրոնզե քանդակ կամարի ձախ հիմքի մոտ
Պատկեր:Arch_of_Reunification,_North_Korea_04.JPG|link=Файл:Arch_of_Reunification,_North_Korea_04.JPG|alt=Бронзовый рельеф у правого основания арки.|Բրոնզե քանդակ կամարի աջ հիմքի մոտ
Պատկեր:Arch_of_Reunification,_North_Korea_02.JPG|link=Файл:Arch_of_Reunification,_North_Korea_02.JPG|alt=Мемориальный камень у Арки Воссоединения.|Հուշաքար Վերամիավորման կամարի մոտ


## Ծանոթագրություններ

## Արտաքին հղումներ
* Mycicerone.ru

Կատեգորիա:2001 կառույցներ
Կատեգորիա:Կամարներ
Կատեգորիա:Կանանց քանդակներ
Կատեգորիա:Փհենյանի շենքեր և կառույցներ
Կատեգորիա:Քանդված հուշարձաններ
Կատեգորիա:2001 հիմնադրումներ Հյուսիսային Կորեայում
Կատեգորիա:2001 կառուցումն ավարտված շենքեր և կառույցներ